2016.gada Noteikumi Nr.

Rīgā (prot. Nr. .§)

**Darbības programmas “Izaugsme un nodarbinātība” 4.5.1.specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.2.pasākuma “Attīstīt videi draudzīgu sabiedriskā transporta infrastruktūru (autobusi)” īstenošanas noteikumi**

*Izdoti saskaņā ar Eiropas Savienības struktūrfondu un Kohēzijas fonda 2014.* – *2020.gada plānošanas perioda vadības likuma 20.panta 6. un 13.punktu*

# Vispārīgie jautājumi

1. Noteikumi nosaka:
   1. kārtību, kādā īsteno darbības programmas „Izaugsme un nodarbinātība” prioritārā virziena „Pāreja uz ekonomiku ar zemu oglekļa emisijas līmeni visās nozarēs” 4.5.1.specifiskā atbalsta mērķa „Attīstīt videi draudzīgu sabiedriskā transporta infrastruktūru” (turpmāk – specifiskais atbalsta mērķis) 4.5.1.2.pasākumu „Attīstīt videi draudzīga sabiedriskā transporta infrastruktūru (autobusi)” (turpmāk – pasākums) un tā ietvaros apstiprinātos projektus;
   2. pasākuma mērķi;
   3. pasākumam pieejamo finansējumu;
   4. prasības Kohēzijas fonda projekta iesniedzējam (turpmāk – projekta iesniedzējs) un sadarbības partnerim;
   5. atbalstāmo darbību un izmaksu attiecināmības nosacījumus;
   6. vienošanās vai civiltiesiskā līguma par projekta īstenošanu vienpusējā uzteikuma nosacījumus;
   7. vienkāršoto izmaksu piemērošanas nosacījumus un kārtību.
2. Pasākuma mērķis ir veicināt videi draudzīga sabiedriskā transporta izmantošanu un pasažieru skaita pieaugumu videi draudzīgā sabiedriskā transportā.
3. Mērķa grupa ir pasākuma īstenošanas vietas iedzīvotāji.
4. Pasākuma īstenošanas vieta ir Jelgava, Jēkabpils, Jūrmala, Rēzekne, Valmiera un Ventspils.
5. Specifiskā atbalsta mērķa un pasākuma ietvaros līdz 2023.gada 31.decembrim, ar šo noteikumu 8.punktā norādīto plānoto finansējumu, sasniedzamais iznākuma rādītājs – 50 jauni un pārbūvēti videi draudzīgi sabiedriskā transporta transportlīdzekļi.
6. Pasākumu īsteno ierobežotas projektu iesniegumu atlases veidā.
7. Pasākuma ietvaros atbildīgās iestādes funkcijas pilda Satiksmes ministrija.
8. Pasākumam plānotais kopējais attiecināmais finansējums ir ne mazāks kā 14 725 609 *euro*, tai skaitā Kohēzijas fonda finansējums ir 12 516 768 *euro* un nacionālais finansējums (valsts budžeta dotācija pašvaldībām, pašvaldību un privātais finansējums) ir ne mazāks kā 2 208 841 *euro*.
9. Maksimālais pieejamais attiecināmais Kohēzijas fonda finansējuma apmērs ir 85% no projektam plānotā kopējā attiecināmā finansējuma, izņemot šo noteikumu 23.5.6.apakšpunktā minētajām attiecināmajām izmaksām, kurām Kohēzijas fonda finansējuma apmērs var būt līdz 25 procentiem, nepārsniedzot izmaksu un ieguvumu analīzē iegūto finansējuma deficīta procentuālo apmēru.
10. Pieejamais kopējais attiecināmais finansējums vienošanās vai civiltiesisko līgumu par projekta īstenošanu slēgšanai līdz 2018.gada 31.decembrim ir 13 814 585 *euro*, tai skaitā 11 742 397 *euro* Kohēzijas fonda finansējums un ne mazāk kā 2 072 188 *euro* nacionālais finansējums, paredzot šo noteikumu 5.punktā minēto iznākuma rādītāja izpildi – ne mazāk kā 46 jauni un pārbūvēti videi draudzīgi sabiedriskā transporta transportlīdzekļi.
11. Finansējuma saņēmējiem līdz 2018.gada 31.decembrim pieejamais maksimālais Kohēzijas fonda finansējums:
    1. Jelgava – 1 445 000*euro,*paredzot šo noteikumu 5.punktā iznākuma rādītāju – vismaz četri videi draudzīgi sabiedriskā transporta transportlīdzekļi;
    2. Jēkabpils – 1 128 825*euro,* paredzot šo noteikumu 5.punktā iznākuma rādītāju – vismaz septiņi videi draudzīgi sabiedriskā transporta transportlīdzekļi;
    3. Jūrmala – 1 274 000*euro,* paredzot šo noteikumu 5.punktā iznākuma rādītāju – vismaz septiņi videi draudzīgi sabiedriskā transporta transportlīdzekļi;
    4. Rēzekne – 1 360 000*euro,* paredzot šo noteikumu 5.punktā iznākuma rādītāju – vismaz četri videi draudzīgi sabiedriskā transporta transportlīdzekļi;
    5. Valmiera – 1 906 322*euro,* paredzot šo noteikumu 5.punktā iznākuma rādītāju – vismaz deviņi videi draudzīgi sabiedriskā transporta transportlīdzekļi;
    6. Ventspils – 4 628 250*euro,* paredzot šo noteikumu 5.punktā iznākuma rādītāju – vismaz 15 videi draudzīgi sabiedriskā transporta transportlīdzekļi.
12. Projekta iesniedzējs projekta īstenošanai papildus var plānot piesaistīt citus publiskos finanšu līdzekļus, piemēram, aizņēmumu Valsts kasē, tai skaitā, priekšfinansējot snieguma rezervi. Ja tiek priekšfinansēta snieguma rezerve, vienošanās vai civiltiesiskā līgumā par projekta īstenošanu nosaka projekta īstenošanai nepieciešamā publiskā finansējuma apmēru. Projekta iesniedzējs, kas atbilst šo noteikumu 15.2.apakšpunktam, iesniedz sadarbības iestādē apliecinājumu par citu publisko līdzekļu pieejamību līdz civiltiesiskā līguma noslēgšanai par projekta īstenošanu un Eiropas Savienības fondu līdzfinansējuma piešķiršanu.
13. No 2019.gada 1.janvāra atbildīgā iestāde pēc Eiropas Komisijas lēmuma par izpildi un snieguma rezerves piešķiršanu var ierosināt sadarbības iestādei palielināt pieejamo Kohēzijas fonda finansējumu līdz šo noteikumu 8.punktā minētajam apmēram, atkārtoti uzaicinot iesniegt projektu iesniegumus, papildu darbību (aktivitāšu) īstenošanai vai atbilstoši šo noteikumu 12.punktam priekšfinansētā rezerves finansējuma segšanai šādu finansējuma saņēmēju projektos, nepārsniedzot šo noteikumu 9.punktā noteikto maksimālo Kohēzijas fonda finansējuma apmēru, tādejādi kopumā radot papildu iznākuma rādītāju – vismaz trīs videi draudzīgi sabiedriskā transporta transportlīdzekļi::
    1. Jēkabpils – 387 185 *euro*;
    2. Valmiera – 387 186 *euro*.
14. Ja projekta īstenošanas gaitā, tai skaitā projektā veikto iepirkumu rezultātā, ir izveidojies finanšu ietaupījums, sadarbības iestāde, saskaņojot to ar atbildīgo iestādi, var lemt par minēto līdzekļu papildu piešķīrumu vai pārdali šādā prioritārā secībā:
    1. papildu darbību (aktivitāšu) īstenošanai projektā, kurā radies ietaupījums, radot projektā papildu iznākuma rādītājus;
    2. citu projektu papildu darbību (aktivitāšu) īstenošanai, radot projektā papildu iznākuma rādītājus.

# Prasības projekta iesniedzējam un sadarbības partnerim

1. Projekta iesniedzējs pasākuma ietvaros ir:

15.1. Jelgavas, Jēkabpils, Jūrmalas, Rēzeknes, Valmieras un Ventspils pilsētu pašvaldības;

15.2. komersanti, kuri sniedz sabiedriskā transporta pakalpojumus šo noteikumu 15.1.apakšpunktā minētajās pašvaldībās, izmantojot autobusus un ar kuriem ir noslēgti sabiedriskā transporta pakalpojumu sniegšanas līgumi, kuri atbilst Eiropas Parlamenta un Padomes 2007.gada 23.oktobra regulas Nr.1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr.1191/69 un Padomes Regulu (EEK) Nr.1107/70 4.pantā minētajiem nosacījumiem, t.sk. attiecībā uz sabiedriskā transporta transportlīdzekļiem un saistīto uzlādes vai uzpildes infrastruktūru.

1. Projekta iesniedzējs, ja tas atbilst šo noteikumu 15.2.apakšpunktam, nevar būt tāds saimnieciskās darbības veicējs:
   1. kurš atbilst Eiropas Savienības struktūrfondu un Kohēzijas fonda 2014. - 2020. gada plānošanas perioda vadības likuma 23. pantā noteiktajiem projektu iesniedzēju izslēgšanas noteikumiem vai atbilst normatīvajos aktos noteiktajiem kritērijiem, lai tam pēc kreditoru pieprasījuma pieprasītu maksātnespējas procedūru;
   2. kuram uz iesnieguma iesniegšanas dienu, ja komersants ir kapitālsabiedrība, uzkrāto zaudējumu dēļ ir zaudēta vairāk nekā puse no parakstītā kapitāla, gadījumā, ja, uzkrātos zaudējumus, atskaitot no rezervēm un visām pārējām pozīcijām, kuras pieņemts uzskatīt par daļu no komersanta pašu kapitāla, rodas negatīvs rezultāts, kas pārsniedz pusi no parakstītā kapitāla;
   3. kuram uz iesnieguma iesniegšanas dienu, ja kādam no dalībniekiem ir neierobežota atbildība par komersanta parādsaistībām, uzkrāto zaudējumu dēļ ir zaudēta vairāk nekā puse no grāmatvedības uzskaitē uzrādītā kapitāla;
   4. attiecībā uz saimnieciskās darbības veicēju, kas nav mazais un vidējais komersants, pēdējos divus gadus parādsaistību un pašu kapitāla bilances vērtību attiecība ir pārsniegusi 7,5 un procentu seguma attiecība, kas rēķināta pēc ieņēmumi pirms procentu, nodokļu, nolietojuma un amortizācijas atskaitījumiem (EBITDA), ir bijusi mazāka kā 1,0.
2. Projekta iesniedzējs projekta īstenošanai piesaista sadarbības partneri. Sadarbības partneris ir:
   1. Komersants, kas nodrošina sabiedrisko pakalpojumu sniegšanu, ja projekta iesniedzējs atbilst šo noteikumu 15.1.apakšpunkta prasībām.
   2. Pašvaldība, ja projekta iesniedzējs atbilst šo noteikumu 15.2.apakšpunkta prasībām.
3. Sadarbības partneris iesaistās projekta īstenošanā ar projektu saistītas dokumentācijas izstrādi, finansējumu, nodrošinot izbūvētās infrastruktūras ekspluatāciju un uzturēšanu pēc projekta īstenošanas, atbilstoši noslēgtajam sabiedriskā transporta pakalpojumu sniegšanas līgumam, vai ar tā valdījumā vai īpašumā esošu nekustamo īpašumu, ievērojot šo noteikumu 32.6.apakšpunktā noteikto.
4. Pašvaldība kā finansējuma saņēmējs vai sadarbības partneris, iesaistoties projekta līdzfinansēšanā atbilstoši šo noteikumu 20.punktā minētajā sadarbības līgumā ietvertajiem nosacījumiem, var paredzēt  valsts budžeta dotāciju atbilstoši normatīvajos aktos noteiktajai kārtībai par valsts budžeta dotācijas piešķiršanu pašvaldībām Eiropas Savienības struktūrfondu un Kohēzijas fonda 2014.–2020.gada plānošanas periodā līdzfinansēto projektu īstenošanai.
5. Projekta iesniedzējs un sadarbības partneris līdz vienošanās vai civiltiesiskā līguma par projekta īstenošanu noslēgšanai iesniedz sadarbības iestādē ar sadarbības partneri noslēgtu sadarbības līgumu atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā, kurā iekļauj vismaz:
   1. kārtību sabiedriskā transporta pakalpojuma sniegšanai;
   2. informāciju par uzlādes/uzpildes staciju izbūvei nepieciešamās (esošās) infrastruktūras īpašumtiesībām, kā arī lietošanas, uzturēšanas un attīstības (t.sk. modernizēšana, pārbūve) kārtību, ja attiecināms;
   3. informāciju par uzlādes/uzpildes staciju izbūvei jaunizveidotās infrastruktūras īpašumtiesībām, kā arī būvniecības, lietošanas un uzturēšanas kārtību, ja attiecināms;
   4. kārtību, kāda tiek īstenota sadarbība starp sabiedriskā pakalpojuma sniedzēju un pašvaldību projekta īstenošanas, projekta rezultātu uzturēšanas un projekta rezultātu ilgtspējas nodrošināšanas periodā, tostarp nosakot atbildību sadalījumu un finansējuma nodrošinājumu projekta īstenošanā;
   5. kārtību, kādā tiek paredzēta projekta ietvaros par kopējiem publiskajiem līdzekļiem iegādāto pamatlīdzekļu nodošana pašvaldībai, turpmākai sabiedriskā transporta pakalpojumu sniegšanas nodrošināšanai;
   6. paredz nosacījumus, ka kompensācijas maksājumi nepārsniedz atbilstoši normatīvajiem aktiem aprēķinātās zaudējumu kompensācijas un peļņas apmēru sabiedriskā transporta pakalpojumu sniegšanas līguma termiņa darbības laikā;
   7. kārtību, kādā veicama uzraudzība par iegādāto pamatlīdzekļu izmantošanu 10 gadus pēc pēdējā maksājuma veikšanas.
6. Projekta iesniedzējs, kas pēc projekta apstiprināšanas ir arī finansējuma saņēmējs (turpmāk – finansējuma saņēmējs), sagatavo un iesniedz sadarbības iestādē projekta iesniegumu saskaņā ar projekta iesniegumu atlases nolikuma prasībām, veicot un pievienojot projekta iesniegumam izmaksu un ieguvumu analīzi.

# Atbalstāmās darbības un izmaksas

1. Pasākuma atbalstāmās darbības ir:
   1. jaunu videi draudzīgu sabiedriskā transporta transportlīdzekļu (autobusu) iegāde, kuri darbojas ar elektrību, ūdeņradi, 100% biodegvielu (metilēsteri), saspiesto dabasgāzi, duālo degvielas sistēmu (hibrīdi) un dīzeļdegvielu – atbilstoši Eiropas Parlamenta un Padomes 2007. gada 20. jūnija Regulas (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai I pielikuma 2. tabulā noteiktajām “Euro 6” robežvērtībām;
   2. esošo sabiedriskā transporta transportlīdzekļu (autobusu) aprīkošana to videi draudzīgākai darbībai ar elektrību un saspiesto dabasgāzi;
   3. saistītās uzlādes vai uzpildes infrastruktūras izveide, atbilstoši ieguldījumu veidam.
2. Pasākuma ietvaros plāno tiešās attiecināmās izmaksas, ja tās ir nepieciešamas projektā noteikto mērķu sasniegšanai:
   1. projekta vadības personāla atlīdzības izmaksas, kas radušās uz darba līguma vai pakalpojuma līguma pamata, tai skaitā normatīvajos aktos par darba atlīdzību un nodokļu politikas jomā noteiktās piemaksas un nodokļus, ņemot vērā, ka:

23.1.1. tās nepārsniedz 56 580 *euro* gadā, ja projekta tiešās attiecināmās izmaksas ir vienādas vai lielākas par pieciem miljoniem *euro*;

23.1.2.tās nepārsniedz 24 426 *euro* gadā, pieskaitot 0,64 procentus no tiešajām attiecināmajām izmaksām, neieskaitot tiešās personāla izmaksas, ja tiešās attiecināmās izmaksas ir mazākas par pieciem miljoniem *euro;*

23.1.3.attiecināma ir ne mazāka kā 30 procentu noslodze, personāla iesaisti projektā nodrošinot saskaņā ar daļlaika attiecināmības principu (attiecināms, ja izmaksas radušās uz darba līguma pamata);

* 1. projekta iesnieguma pamatojošās dokumentācijas sagatavošanas izmaksas, tajā skaitā izmaksu un ieguvumu analīzes izstrādes izmaksas un tehniski ekonomiskā pamatojuma izstrāde;
  2. uzlādes/uzpildes stacijas izveides būvprojekta un ar to saistīto būvekspertīžu izmaksas;
  3. projekta iesniedzēja īpašumā esošo ar dīzeļdzinēju aprīkotoM2 un M3 kategorijas sabiedriskā transporta transportlīdzekļu pārbūves, to videi draudzīgākai darbībai, kas nodrošina zemākas gaisu piesārņojošo vielu un siltumnīcefekta gāzu emisijas, tehniskā projekta izstrādes un saskaņošanas ar valsts akciju sabiedrību “Ceļu satiksmes drošības direkcija” izmaksas;
  4. jaunu rūpnieciski ražotu vai jaunu rūpnieciski ražotu un pārbūvētu videi draudzīgāku M2 un M3 kategorijas sabiedriskā transporta transportlīdzekļu iegāde, kuru dzinēji darbojas ar:
     1. elektrību;
     2. saspiesto dabasgāzi;
     3. ūdeņradi;
     4. 100% biodegvielu (metilēsteri);
     5. duālo degvielas sistēmu (hibrīdi);
     6. dīzeļdegvielu – atbilstoši Eiropas Parlamenta un Padomes 2007. gada 20. jūnija Regulas (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai I pielikuma 2. tabulā noteiktajām “Euro 6” robežvērtībām;
  5. projekta iesniedzēja īpašumā esošo ar dīzeļdzinēju aprīkoto M2 un M3 kategorijas sabiedriskā transporta transportlīdzekļu aprīkošana to videi draudzīgākai darbībai ar:
     1. elektrību;
     2. saspiesto dabasgāzi;
  6. jaunu stacionāru uzlādes vai uzpildes staciju izveidošanas izmaksas, tai skaitā:
     1. uzlādes vai uzpildes staciju iegādes, piegādes, montāžas un būvdarbu izmaksas;
     2. elektrotīkla pieslēguma izmaksas, tai skaitā jaudas palielināšana, lai nodrošinātu uzlādes vai uzpildes staciju darbību;
     3. uzlādes vai uzpildes stacijām nepieciešamo stāvvietu un piebrauktuvju izbūves izmaksas;
     4. uzlādes vai uzpildes infrastruktūras drošības sistēmu iegādes izmaksas;
  7. būvuzraudzības un autoruzraudzības izmaksas un attiecīgo būvspeciālistu normatīvajos aktos noteiktās obligātās apdrošināšanas izmaksas;
  8. izmaksas vides aizsardzības obligāto prasību nodrošināšanai, ciktāl to paredz normatīvo aktu prasības.

1. Šo noteikumu 23.7.minēto attiecināmo izmaksu ietvaros projekta iesniedzējs var iegādāties un uzstādīt ne vairāk kā trīs uzlādes vai uzpildes stacijas, atbilstoši ieguldījumu veidam.
2. Pievienotās vērtības nodokļa izmaksas šo noteikumu 23.punktā minētajām izmaksu pozīcijām ir attiecināmās izmaksas, ja tās nav atmaksājamas nodokļu politiku reglamentējošos normatīvajos aktos noteiktajā kārtībā.
3. Projekta netiešās attiecināmās izmaksas plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 23.1.apakšpunktā minētajām izmaksām, kas radušās uz darba līguma pamata.
4. Šo noteikumu 23.2. un 23.8.apakšpunktos minētās izmaksas kopā nepārsniedz 10 procentus no projekta kopējām attiecināmajām izmaksām.
5. Šo noteikumu 23.3. un 23.8. apakšpunktā minētās izmaksas kopā nepārsniedz 10 procentus no projekta būvdarbu līgumu summas.
6. Īstenojot pasākumu, ir:
   1. atbalstāma vides nosacījumu integrācija preču un pakalpojumu iepirkumos – zaļais publiskais iepirkums;
   2. atbalstāmas vides un informācijas pieejamības nodrošināšana sabiedriskā transporta transportlīdzekļos.
7. Pasākuma atbalstāmo darbību ietvaros radušās izmaksas ir attiecināmās izmaksas finansēšanai no Kohēzijas fonda finansējuma, ja tās atbilst šo noteikumu 23.punktā ietvertajām izmaksu pozīcijām, šo noteikumu 23.1. apakšpunktā, 26., 27. un 28.punktā noteiktajiem ierobežojumiem. Tās ir attiecināmas no dienas, kad ir noslēgts civiltiesiskais līgums vai vienošanās par projekta īstenošanu, izņemot šo noteikumu 23.1., 23.2., 23.3. un 23.4. apakšpunktā minētās izmaksas, kas ir attiecināmas no 2016.gada 1.janvāra.
8. Pasākuma neattiecināmās izmaksas, kuras finansējuma saņēmējs sedz no saviem vai aizņemtiem līdzekļiem, par kuriem nav saņemts nekāds komercdarbības atbalsts, ir:
   1. izmaksas, kas pārsniedz šo noteikumu 23.1., 26., 27.un 28.punktā minētos izmaksu ierobežojumus;
   2. izmaksas, kas nav noteiktas šo noteikumu 23.punktā un nav tieši saistītas ar 22.punktā minētajām atbalstāmajām darbībām, bet ir saistītas ar projektu un ir nepieciešamas sekmīgai videi draudzīga sabiedriskā transporta transportlīdzekļu ekspluatācijai.

# Specifiskā atbalsta mērķa pasākuma projekta īstenošanas nosacījumi

1. Īstenojot projektu, finansējuma saņēmējs:
   1. nodrošina informācijas un publicitātes pasākumus, kas noteikti Eiropas Parlamenta un Padomes 2013.gada 17.decembra Regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 XII pielikuma 2.2.apakšpunktā, un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana;
   2. nodrošina, ka gadījumā, ja sabiedriskā transporta pakalpojuma sniegšanas līguma darbības termiņš neietver šajos noteikumos noteiktos termiņus par sasniegto rezultātu ilgtspēju pēc projekta pabeigšanas, tad:
      1. sabiedriskā transporta pakalpojuma sniedzējs, kuram ir līgums ar pašvaldību, pagarina līguma darbības termiņu atbilstoši Eiropas Parlamenta un Padomes regulas Nr.1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr.1191/69 un Padomes Regulu (EEK) Nr.1107/70   
         4.pantā minētajiem nosacījumiem, ja attiecināms, vai pašvaldība nodrošina sabiedriskā transporta pakalpojumu pieejamību, izmantojot projekta ietvaros iegādātos pamatlīdzekļus;
      2. sabiedriskā transporta pakalpojuma sniedzējs atbilstoši šo noteikumu 20.5.apakšpunktā noteiktajam, nodod iegādātos pamatlīdzekļus pašvaldībai.
   3. savā tīmekļa vietnē ne retāk kā reizi trijos mēnešos ievieto aktuālu informāciju par projekta īstenošanu;
   4. projekta izmaksu pieauguma gadījumā sedz projekta sadārdzinājumu no saviem vai aizņemtiem līdzekļiem, par kuriem nav saņemts nekāds komercdarbības atbalsts;
   5. nodrošina, ka projektā plānotie darbi netiek finansēti vai līdzfinansēti, kā arī nav plānots tos finansēt vai līdzfinansēt no citiem valsts un ārvalstu finanšu atbalsta instrumentiem;
   6. nodrošina, ka zeme, uz kuras paredzēts izvietot saistīto stacionāro uzlādes vai uzpildes infrastruktūru, atrodas pašvaldības īpašumā vai valdījumā;
   7. nodrošina, ka projekta ietvaros iegādātie un/vai pārbūvētie transportlīdzekļi tiek ekspluatēti ar projekta iesniegumā norādīto degvielu;
   8. nodrošina, ka projekta ietvaros iegādātie sabiedriskā transporta transportlīdzekļi un izveidotā uzlādes vai uzpildes infrastruktūra, ja attiecināms, tiks izmantota tikai sabiedriskā transporta pakalpojumu sniegšanai pilsētas nozīmes maršrutos;
   9. uzkrāj datus par projekta ietekmi uz šo noteikumu 5.punktā minēto rādītāju;
   10. sniedz informāciju par gadā pārvadātajiem pasažieriem videi draudzīgā sabiedriskajā transportā piecus gadus pēc noslēguma maksājuma veikšanas;
   11. sniedz informāciju par projekta ietekmi uz siltumnīcefekta gāzu emisiju un enerģijas patēriņu piecus gadus pēc noslēguma maksājuma veikšanas, ņemot vērā izmaksu un ieguvumu analīzē piemēroto metodiku un iegūto rezultātu;
   12. uzkrāj datus par sabiedriskā transporta vienību skaitu, kur Kohēzijas fonda ieguldījumu rezultātā ir nodrošināta vides un informācijas pieejamība, ja attiecināms;
   13. nodrošina sasniegto rezultātu ilgtspēju vismaz piecus gadus pēc noslēguma maksājuma veikšanas;
   14. nodrošina sasniegto rezultātu uzturēšanu un nepieciešamos līdzekļus rezultātu uzturēšanai piecus gadus pēc noslēguma maksājuma veikšanas.
   15. šo noteikumu 23.5. un 23.6.apakšpunktā minētās aktivitātes ietvaros iegādātos un/vai pārbūvētos transportlīdzekļus reģistrē Latvijas Republikā, ievērojot šādus nosacījumus:
       1. transportlīdzekļus drīkst iegādāties no izgatavotāja, transportlīdzekļu aprīkotāja vai to oficiālā pārstāvja, kas ir komersants un ko izgatavotājs vai aprīkotājs ir oficiāli pilnvarojis pārstāvēt savas intereses – neattiecas uz esošo transportlīdzekļu pārbūvi;
       2. tiem ir veikta transportlīdzekļa atbilstības novērtēšana saskaņā ar normatīvajiem aktiem par mehānisko transportlīdzekļu un to sastāvdaļu atbilstības novērtēšanu vai, ja transportlīdzeklis pārbūvēts, tā pārbūve veikta saskaņā ar normatīvajiem aktiem par transportlīdzekļu pārbūvi, saskaņojot attiecīgo dokumentāciju ar valsts akciju sabiedrību “Ceļu satiksmes drošības direkcija” – attiecas arī uz projektiem, kur paredzēta gan sabiedrisko transportlīdzekļu iegāde, gan pārbūve;
   16. elektrouzlādes staciju izveides gadījumā, nodrošina nepārklāšanos ar 2015.gada 3.novembra Ministru kabineta noteikumu Nr. 637 “Darbības programmas “Izaugsme un nodarbinātība” 4.4.1. specifiskā atbalsta mērķa “Attīstīt ETL uzlādes infrastruktūru Latvijā” īstenošanas noteikumi” ietvaros paredzēto elektrotransportlīdzekļu uzlādes infrastruktūras objektu tīkla izveidi;
   17. nodrošina, ka ar projektu īstenošanu saistītu dokumentāciju glabā desmit gadus pēc noslēguma maksājuma veikšanas;
   18. piesaista preču un pakalpojuma sniedzējus atbilstoši normatīvajos aktos noteiktajam regulējumam.
2. Pēc vienošanās vai civiltiesiskā līguma par projekta īstenošanu noslēgšanas sadarbības iestāde, pamatojoties uz finansējuma saņēmēja rakstisku avansa pieprasījumu, atbilstoši normatīvajam aktam par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014. – 2020.gada plānošanas periodā, nodrošina finansējuma saņēmējam avansa maksājumus, kuru kopsumma nepārsniedz 90 procentus no projektam piešķirtā Kohēzijas fonda finansējuma un, ja paredzēts, valsts budžeta dotācijas pašvaldībai kopsummas. Avansa maksājumu ir iespējams saņemt vairākos maksājumos.
3. Sadarbības iestāde projekta īstenošanas laikā un piecus gadus pēc noslēguma maksājuma veikšanas pārbauda šo noteikumu 20.5. un 20.6.apakšpunktā minēto nosacījumu izpildi.
4. Sadarbības iestādei ir tiesības vienpusēji atkāpties no noslēgtās vienošanās vai civiltiesiskā līguma par projekta īstenošanu jebkurā no šādiem gadījumiem:
   1. finansējuma saņēmējs nepilda vienošanos vai civiltiesisko līgumu par projekta īstenošanu, tai skaitā netiek ievēroti projektā noteiktie termiņi vai ir iestājušies citi apstākļi, kas negatīvi ietekmē vai var ietekmēt specifiskā atbalsta mērķa iznākuma un uzraudzības rādītāju sasniegšanu;
   2. citos gadījumos, ko paredz vienošanās vai civiltiesiskais līgums par projekta īstenošanu.
5. Pasākuma ietvaros projektu īsteno saskaņā ar vienošanos vai civiltiesisko līgumu par projekta īstenošanu, bet ne ilgāk kā līdz 2023.gada 1.augustam.

Ministru prezidents M.Kučinskis

Satiksmes ministrs U.Augulis

Iesniedzējs:

Satiksmes ministrs U.Augulis

Vīza: Valsts sekretārs K.Ozoliņš

13.12.2016. 11:52

2933

V.Preimanis, 67028223

Vilnis.Preimanis@sam.gov.lv